CELEX: 62020CN0194
Language: sk
Date: 2020-05-08 00:00:00
Title: Vec C-194/20: Návrh na začatie prejudiciálneho konania, ktorý podal Verwaltungsgericht Düsseldorf (Nemecko) 8. mája 2020 – BY, CX, FU, DW, EV/Stadt Duisburg

10.8.2020   
            
            
               SK
            
            
               Úradný vestník Európskej únie
            
            
               C 262/14
            
         
      Návrh na začatie prejudiciálneho konania, ktorý podal Verwaltungsgericht Düsseldorf (Nemecko) 8. mája 2020 – BY, CX, FU, DW, EV/Stadt Duisburg
      (Vec C-194/20)
      (2020/C 262/17)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Verwaltungsgericht Düsseldorf
      
         Účastníci konania pred vnútroštátnym súdom
      
      
         Žalobcovia: BY, CX, FU, DW, EV
      
         Žalovaný: Stadt Duisburg
      
         Prejudiciálne otázky
      
      
                  1.
               
               
                  Obsahuje nárok tureckých detí vyplývajúci z článku 9 prvej vety ARB 1/80 (1) bez ďalších predpokladov aj právo na pobyt v hostiteľskom členskom štáte?
               
            
                  2.
               
               
                  V prípade kladnej odpovede na prvú otázku:
                  
                              a)
                           
                           
                              Je predpokladom práva na pobyt podľa článku 9 prvej vety ARB 1/80 skutočnosť, že rodičia tureckých detí zvýhodnených týmto ustanovením už nadobudli práva na základe článku 6 ods. 1 alebo článku 7 ARB 1/80?
                           
                        
                              b)
                           
                           
                              V prípade zápornej odpovede na otázku 2.a): Má sa riadne zamestnanie v zmysle článku 9 prvej vety ARB 1/80 vykladať v rovnakom zmysle ako v článku 6 ods. 1 ARB 1/80?
                           
                        
                              c)
                           
                           
                              V prípade zápornej odpovede na otázku 2.a): Môže právo na pobyt tureckých detí podľa článku 9 prvej vety ARB 1/80 vzniknúť už po (iba) troch mesiacoch trvania riadneho zamestnania jedného rodiča v hostiteľskom členskom štáte?
                           
                        
                              d)
                           
                           
                              V prípade zápornej odpovede na otázku 2.a): Vyplýva z práva tureckých detí na pobyt bez ďalších predpokladov aj právo na pobyt pre jedného alebo oboch rodičov oprávnených na starostlivosť o tieto deti?
                           
                        
            
         (1)  Rozhodnutie Asociačnej rady č. 1/80 z 19. septembra 1980 o rozvoji asociácie.